端母

端母係中古漢語聲母，屬舌音嘅端組，係全清聲母。呢個聲母接一、四等韻母，同二、三等嘅知母互補。

其例字如下：

擬音 
因爲大多數嘅漢語、域外方音、對音中，端母大多發/t/，所以學界一致同意將佢擬音爲/t/。

上古來源 
大部分學者都認爲端母字來自上古音嘅/t/音，呢個音喺上古音到中古音嘅演變好穩定。

喺粵語嘅演變 
端母喺現代粵語繼續係古音狀態，對應嘅粵拼係d。對聲調嘅影響係，端母字派入陰聲調。

有個特殊嘅字係鳥，鳥嘅中古音係teux，照計到今日嘅粵音會係diu2，但因爲要避忌「屌」字，呢個字改音爲niu5，用同樣係舌頭音嘅n代替咗d，聲調隨住濁聲母派入陽聲調。

下面係一啲例字嘅古今音對比，第一欄例字，第二欄中古音，第三欄現代粵音：

調返轉頭，現代粵語中嘅d聲母來源自中古音嘅端、定二母。

喺吳語嘅演變 
端母喺吳語同粵語一樣，維持喺古音狀態，對應嘅吳拼係t。

喺普通話嘅演變 
端母喺普通話同粵語一樣，維持住古音狀態，對應嘅普拼係d。

喺日文嘅演變 
喺日文，無論漢音定吳音，端母都係た行。

喺韓文嘅演變 
喺韓文，一等韻嘅端母大多保留古音，讀ㄷ，如多讀다；少部分送氣，讀ㅌ，如鬥讀투。四等韻嘅端母由於介音，令聲母塞擦化，變成ㅈ ，如點讀점。

喺越南文嘅演變 
喺越南文，端母濁化成đ，但聲調喺陰聲調。

類:中古漢語